ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้ามะพร้าวจากมาเลเซียพ.ศ. ๒๕๕๔ กรมวิชาการเกษตรได้วิเคราะห์ความเสี่ยงศัตรูพืชของมะพร้าวที่นำเข้าเป็นการค้าจากมาเลเซียเสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืชพ.ศ. ๒๕๐๗ แก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศกำหนดเงื่อนไขการนำเข้ามะพร้าวจากมาเลเซียดังต่อไปนี้ข้อ ๑ ชนิดพืชมะพร้าว (coconut, Cocos nucifera) ตามประกาศนี้ ได้แก่ผลมะพร้าวแก่ปอกเปลือก (mature dehusked coconut)ข้อ ๒ หน่วยงานที่รับผิดชอบ๒.๑ ราชอาณาจักรไทย คือ กรมวิชาการเกษตร๒.๒ มาเลเซีย คือ Department of Agriculture, Malaysia ซึ่งต่อไปในประกาศนี้จะเรียกว่าDOA, Malaysiaข้อ ๓ การขออนุญาตนำเข้า๓.๑ ต้องมีใบอนุญาตนำเข้าซึ่งออกให้โดยกรมวิชาการเกษตร๓.๒ ผู้ที่มีสิทธิยื่นคำขอใบอนุญาตนำเข้ามะพร้าวต้องดำเนินธุรกิจโรงงานแปรรูปมะพร้าวข้อ ๔ วิธีการขนส่งต้องส่งมะพร้าวมาจากเมืองท่าแห่งหนึ่งในมาเลเซียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางบกและทางน้ำข้อ ๕ ข้อกำหนดสำหรับการนำเข้า๕.๑ ต้องปอกเปลือกหรือกาบมะพร้าวออกคงเหลือเฉพาะผนังชั้นกลาง (mesocarp or fibrous husk) ของผลมะพร้าวบางส่วนรูปภาพแสดงลักษณะผลมะพร้าวแก่ปอกเปลือกปรากฏตามเอกสารแนบ ๑ ท้ายประกาศนี้๕.๒ ต้องไม่ปรากฏส่วนของก้านใบ หน่อ หรือยอดอ่อน๕.๓ ต้องรมด้วยสารรมเมทธิลโบรไมด์ (Methyl bromide) เพื่อทำลายความงอกที่อัตรา ดังต่อไปนี้อุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)๒๑ องศาเซลเซียส หรือสูงกว่า๓๒๒๔๑๖ - ๒๐ องศาเซลเซียส๔๐๒๔๑๑ - ๑๕ องศาเซลเซียส๔๘๒๔๑๐ องศาเซลเซียส๕๖๒๔๕.๔ ต้องมีใบรับรองการรมเมทธิลโบรไมด์ของผู้ประกอบการที่จดทะเบียนไว้กับDOA, Malaysia แนบมาพร้อมกับสินค้าทุกครั้งที่มีการนำเข้าข้อ ๖ ข้อกำหนดสำหรับบรรจุภัณฑ์๖.๑ ต้องบรรจุมะพร้าวในบรรจุภัณฑ์ที่ใหม่ สะอาดและปิดสนิทเมื่อบรรจุมะพร้าวแล้ว๖.๒ ต้องบรรจุมะพร้าวในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้ข้อ ๗ การตรวจส่งออก๗.๑ต้องสุ่มตรวจมะพร้าวก่อนส่งออกตามกระบวนการที่เหมาะสมอย่างเป็นทางการและต้องปลอดจากศัตรูพืช๗.๒ ต้องดำเนินการรมเมทธิลโบรไมด์ตามอัตราที่กำหนดในข้อ ๕.๓ข้อ ๘ การรับรองสุขอนามัยพืช๘.๑ ต้องมีใบรับรองสุขอนามัยพืชซึ่งออกให้โดย DOA, Malaysia กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทย๘.๒ ต้องระบุรายละเอียดการรมเมทธิลโบรไมด์ลงบนใบรับรองสุขอนามัยพืชในส่วนที่เหมาะสมและต้องมีต้นฉบับใบรับรองการรมเมทธิลโบรไมด์แนบมาพร้อมกับใบรับรองสุขอนามัยพืช๘.๓ ต้องระบุชื่อสามัญของมะพร้าว หมายเลขตู้ขนส่งสินค้า และหมายเลขผนึกปิดตู้ขนส่งสินค้าลงบนใบรับรองสุขอนามัยพืชข้อ ๙ การตรวจนำเข้า๙.๑ เมื่อมะพร้าวถูกขนส่งมาถึงด่านนำเข้าในราชอาณาจักรไทยการตรวจนำเข้ามะพร้าวจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๙.๒พนักงานเจ้าหน้าที่จะสุ่มตัวอย่างมะพร้าวและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักมะพร้าวไว้จนกว่าจะทราบผลจากห้องปฏิบัติการ๙.๓ ถ้ามีมะพร้าวนำเข้าจำนวนน้อยกว่า ๑,๐๐๐ ผล ต้องสุ่มตรวจมะพร้าวจำนวน ๔๕๐ ผล หรือสุ่มตรวจมะพร้าวทั้งหมดถ้ามีมะพร้าวจำนวนเท่ากับหรือมากกว่า ๑,๐๐๐ ผล ต้องสุ่มตรวจมะพร้าวจำนวน๖๐๐ ผล๙.๔ในกรณีตรวจพบศัตรูพืชหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยต้องส่งกลับ ทำลาย หรือกำจัดศัตรูพืชบนมะพร้าวด้วยวิธีการที่เหมาะสม (ถ้ามีวิธีกำจัด)โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรจะแจ้งให้ DOA, Malaysia ทราบถึงการไม่ปฏิบัติตามข้อกำหนด และขึ้นอยู่กับสภาวการณ์กรมวิชาการเกษตรอาจจะระงับการนำเข้ามะพร้าว๙.๕ ในกรณีที่ตรวจพบว่ามีการงอกของหน่อหรือยอดอ่อน มะพร้าวทั้งหมดจะถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายทั้งหมดข้อ ๑๐[๑]ประกาศฉบับนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๗ เมษายน พ.ศ. ๒๕๕๔จิรากรโกศัยเสวีอธิบดีกรมวิชาการเกษตร[เอกสารแนบท้าย]๑. รูปภาพแสดงลักษณะผลมะพร้าวแก่ปอกเปลือกแนบท้ายประกาศกรมวิชาการเกษตร เรื่อง เงื่อนไขการนำเข้ามะพร้าวจากมาเลเซีย พ.ศ.๒๕๕๔ (เอกสารแนบ ๑)(ดูข้อมูลจากภาพกฎหมาย)ปริยานุช/ผู้จัดทำ๘ มิถุนายน๒๕๕๔ณัฐวดี/ตรวจ๘มิถุนายน ๒๕๕๔พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๘/ตอนพิเศษ ๖๐ ง/หน้า ๕๓/๓๐ พฤษภาคม ๒๕๕๔